Kevin Kline

duum|hochkant|Kevin Kline in’t Johr 1989
Kevin Delaney Kline (* 24. Oktober 1947 in St. Louis, Missouri) is en US-amerikaanschen Schauspeler.

 Biografie 
Kline is de Söhn vun en kathoolsche Moder un en jüüdschen Vadder un hett en christlich Kloosterschool besocht. Op de Indiana University hett he sik de Theatergrupp anslaten. Dor harr he sien eerste lütte Rull in William Shakespeares Macbeth. Dorna, wat he sülvst seggt hett, weer he al to de Tiet dermaten professionell, dat he sik för den tweenimuutigen Optritt dree Stünnen lang sminken laten hett.

Anfang vun de 1970er is Kline na New York gahn un hett dor de Juilliard School besocht. Mit de Acting Company güng he op en Bühnentournee. To sien gröttsten Spood an’n Theater tellt Tri sestry (dt.: Drei Schwestern) vun Anton Tschechow, Die Dreigroschenoper vun Bertolt Brecht un On The Twentieth Century vun Hal Prince, woför he den Tony Award un den Drama Dsek Award kregen hett. Mit disse Priesen is he ok för The Pirates Of Penzance uttekent worrn.

In de 1980er Johren hett Kevin Kline ünner annern an’t New Yorker Public Theatre de Titelrullen in de Shakespeare-Stückens Hamlet, The tragedy of King Richard the third (dt.: Richard III.) un Henry V. speelt. Dorför hett he den Shakespeare-Pries in de Kategorie Klassisch Theater wunnen as ok twee Obie Awards

Sien eersten Speelfilm weer Sophie’s Choice is he 1982 för den Golden Globe nomineert worrn. He het siet en grote Tall Filmen maakt. 1988 weer he tosamen mit John Cleese, Michael Palin un Jamie Lee Curtis in A Fish Called Wanda to sehn. För sien Dorstellen vun den negenmolkloken US-Amerikaner Otto is he mit den Oscar as besten Nevendorsteller uttekent worrn. Dormit hett he sik vör allen as Komiker en Naam maakt.

An’n leefsten speelt he aver doch Theater, wat dorto föhrt hett, dat Kline en poor veel versprekende Rullen aflohnt hett. He weer to’n Bispeel de Wunschbesetten för de Rull in Jaws, de later denn vun Richard Dreyfuss speelt weer. Un ok de Titelrull in Batman, de denn vun Michael Keaton övernahmen weer.

Siet 1989 is Kevin Kline mit de Schauspelersche Phoebe Cates verheiraadt. Se hebbt tosamen dree Kinner. An’n 5. Dezember 2004 hett he sien Steern op’n Walk of Fame kregen.

 Filmografie (Utwahl) 
 Johr Titel Synchroonsnacker 1980 The Pirates Of Penzance, Feernsehfilm   1982 Sophie’s Choicedt.: Sophies Entscheidung Lutz Mackensy 1983 He Makes Me Feel Like Dancin’   1983 The Big Chilldt.: Der große Frust Christian Brückner 1985 Silverado Christian Brückner 1986 Violets Are Blue…dt.: Liebe ist nur eine Illusion Joachim Tennstedt 1987 Cry Freedomdt.: Schrei nach Freiheit Christian Brückner 1988 A Fish Called Wandadt.: Ein Fisch namens Wanda Arne Elsholtz 1989 The January Mandt.: Im Zeichen der Jungfrau Arne Elsholtz 1990 I Love You to Deathdt.: Ich liebe Dich zu Tode Arne Elsholtz 1991 Soapdishdt.: Lieblingsfeinde – Eine Seifenoper Arne Elsholtz 1991 Grand Canyon Till Hagen 1992 Chaplin Arne Elsholtz 1992 Consenting Adultsdt.: Gewagtes Spiel Arne Elsholtz 1993 Dave  Arne Elsholtz 1995 French Kiss Arne Elsholtz 1997 In & Outdt.: In & Out – Rosa wie die Liebe Arne Elsholtz 1997 The Ice Stormdt.: Der Eissturm Arne Elsholtz 1997 Fierce Creaturesdt.: Wilde Kreaturen Arne Elsholtz 1999 A Midsummer Night’s Dreamdt.: Ein Sommernachtstraum Arne Elsholtz 1999 Wild Wild West Arne Elsholtz 2001 The Anniversary Partydt.: Beziehungen und andere Katastrophen Arne Elsholtz 2001 Life as a Housedt.: Das Haus am Meer Arne Elsholtz 2002 The Emperor’s Clubdt.: Club der Cäsaren Arne Elsholtz 2002 Orange Countydt.: Nix wie raus aus Orange County Arne Elsholtz 2004 De-Lovelydt.: De-Lovely – Die Cole Porter-Story Arne Elsholtz 2005 The Pink Pantherdt.: Der rosarote Panther Arne Elsholtz 2006 A Prairie Home Companiondt.: Robert Altman’s Last Radio Show  Arne Elsholtz 2007 Trade – Welcome to Americadt.: Trade – Willkommen in America Arne Elsholtz 2008 Definitely, Maybedt.: Vielleicht, vielleicht auch nicht Till Hagen 2009 Joueusedt.: Die Schachspielerin Reinhard Brock 2010 The Extra Mandt.: Der letzte Gentleman Arne Elsholtz 2010 The Conspiratordt.: Die Lincoln Verschwörung Till Hagen 2011 No Strings Attacheddt.: Freundschaft Plus Arne Elsholtz 2012 Darling Companiondt.: Darling Companion – Ein Hund fürs Leben Arne Elsholtz 2013 The Last of Robin Hood Till Hagen 2013 Last Vegas Arne Elsholtz 2014 My Old Lady Arne Elsholtz 2015 Ricki and the Flashdt.: Ricki – Wie Familie so ist Arne Elsholtz 2011-17 Bob’s Burgers, Feernsehreeg Holger Umbreit 2017 Beauty and the Beastdt.: Die Schöne und das Biest Joachim Tennstedt

 Utteken (Utwahl) 
Kevin Kline hett en ganze Reeg Priesen för sien Theater-Arbeit kregen aver ok acht Filmpriesen un wietere veeruntwintig Nomineeren (Stand: März 2012). Wunnen hett he ünner annern:

 1989: den Oscar in de Kategorie Best Nevendorsteller för A Fish Called Wanda.
 1997: den Actor Award.
 1998: den Man of the Year vun de Hasty Pudding Theatricals, USA.
 2002: den Pries för’t Levenswark vun’t St. Louis International Film Festival.
 2004: sien Steern op’n Walk of Fame.
 2005: de Golden Himbeer as Slechtst Filmpoor in Wild Wild West.
 2007: den CineMerit Award vun’t Münchener Filmfestival för Trade.
 2008: den Screen Actors Guild Award in de Kategorie Best Schauspeler för As You Like It.

 Weblenken 

Kategorie:Mann
Kategorie:Börger von de USA
Kategorie:Schauspeler
Kategorie:Engelsch
Kategorie:Boren 1947